Jana Kovalčiková

Mgr. art. Jana Graňák Kovalčiková (* 16. marec 1991, Prešov) je slovenská divadelná a filmová herečka.

 Životopis 
Po gymnáziu Solivarská v Prešove vyštudovala herectvo na VŠMU v Bratislave. 

Spolupracovala s divadlom Aréna, ASTORKA Korzo '90, GUnaGU. V roku 2016 sa stala členkou súboru Divadla Andreja Bagara v Nitre, o rok nato členkou Slovenského komorného divadla v Martine. Ešte počas štúdia hosťovala v Slovenskom národnom divadle, debutovala v roku 2013 v inscenácii Bratia Karamazovovci. Od roku 2020 je členkou súboru Slovenského národného divadla.

Jej prvým pôsobením mimo divadelných dosiek bolo účinkovanie v televíznom seriáli Panelák. V roku 2016 hrala v celovečernom snímku Ondreja Šulaja Agáva.

V roku 2018 si po boku Anny Jakab Rakovskej v relácii Kredenc. Kovalčíková prvý raz zahrala rolu východniarky Veroniky. Roly si následne Kovalčíková a Jakab Rakovská zopakovali v internetovom seriáli Kavej a v rovnomennom filme z roku 2024. V Česku účinkovala okrem iného v seriáloch Hraběnky a Ulice.

Od roku 2018 účinkovala v postave právničky Emy ako jedna z hlavných postáv v televíznom seriáli Oteckovia.

 Osobný život 
Má staršiu sestru Lenku, ktorá je vyštudovaná právnička, ale venuje sa spoločenskému tancu v USA. Jej mama je vysokoškolskou profesorkou na Prešovskej univerzite v Prešove na pedagogickej fakulte. V auguste 2020 sa vydala za Adama Graňáka. V roku 2023 vyhrala televíznu show Let's Dance so svojim partnerom Vilémom Šírom.

 Filmografia 
 2005: Ulice (Katarína Benešová)
 2007: Hraběnky
 2008: Panelák (Romana)
 2012: Kabát
 2015: Kukučka (Lenka)
 2015: Piaty vesmír naľavo
 2016: Agáva
 2017: 1890
 20182021: Oteckovia (JUDr. Ema Becker)
 2019: S úsmevom po Slovensku
 2019: Zrod divadla
 20192021: Kavej (Veronika)
 2022: Svätý Max (Tina)
 2022: Čierne na bielom koni (Janka Bofantiová)
 2023: A máme, čo sme chceli (Božena)
 2023: Dunaj, k vašim službám (Lena Holubcová)
 2023: Nikdy nehovor nikdy (Viktorová nevera)
 2024: Výnimočná Nikol (epizódna postava)
 2024: Kavej (film) (Veronika)
 2025: V zovretí

 Referencie 

 Iné projekty 

 Externé odkazy 


Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Činohry Slovenského národného divadla
Kategória:Absolventi Vysokej školy múzických umení
Kategória:Osobnosti z Prešova